钦定古今图书集成/明伦汇编/宫闱典/第117卷 > 斐满达
## 钦定古今图书集成/明伦汇编/宫闱典/第117卷 > 斐满达

按《金史世戚传》：“满达本名忽挞，婆卢木部人。为人淳
直孝友，天辅六年，从蒲家奴追叛寇于铁吕川，力战
有功。熙宗娶忽挞女，是为悼平皇后。天眷元年，授世
袭猛安。明年，以皇后父拜太尉，封徐国公。皇统元年，
除会宁牧。居数岁，以太尉奉朝请。九年，悼后死。无何，
海陵弑熙宗，欲邀众誉扬熙宗过恶，以悼后死非罪。”
于是封忽挞为王。天德三年薨。子忽都为燕京留守，
以罪免，居中都，海陵命驰驿赴之。及葬，使秘书监纳
合椿年致祭，赙银五百两。